Мыш-малышка

Мыш-малышка (Micromys minutus) — млекакормячая жывёла сямейства .

 Апісанне 
Даўжыня цела — 6—7, хваста 5—7 см, маса каля 5 г (самы дробны грызун на тэрыторыі Беларусі). Поўсць ад пясочна-вохрыстай да буравата-аліўкавай, на бруху светлая.

 Распаўсюджанне 
Водзіцца на палях, лугах, балотах, у лесе, зімой трапляецца ў пабудовах, сціртах саломы. На тэрыторыі Беларусі нешматлікая. Жыве ў шарападобных гнёздах з травінак, звычайна замацаваных на сцяблах раслін. Корміцца насеннем і зялёнымі часткамі раслін. За год дае некалькі прыплодаў па 4—8 мышанят у кожным.

Шкодзіць збожжавым культурам.

 Літаратура 
 Мыш-малышка // Беларуская ССР: Кароткая энцыклапедыя. Т. 2. — Мн.: БелСЭ. 1979.

Катэгорыя:Мышыныя
Катэгорыя:Сысуны Еўразіі
Катэгорыя:Жывёлы, апісаныя ў 1771 годзе
Катэгорыя:Манатыпныя роды жывёл